Հնարավոր է, իհարկե, որ Քոչարյանի եւ նրա մերձավորների գնահատմամբ այդպես է որ կա, սակայն այդ մասին հայտարարվում է միայն հիմա: Ինչո՞ւ: Ինչու է Քոչարյանը, որը խորհրդարանական ընտրությունների նախաշեմին խիստ նեղստած հայտարարություն արեց՝ իրեն հնարավորինս հեռու պահելով քաղաքական պրոցեսներից, հիմա խոսում քաղաքականություն վերադառնալու հնարավորությունների մասին: Ի՞նչ է փոխվել եւ ի՞նչ է կատարվում: Արդյոք Հովիկ Աբրահամյանի եւ Ռոբերտ Քոչարյանի վերադարձի հնարավորությունները փոխկապակցվա՞ծ են, արդյոք դրա մե՞ջ է նաեւ Հովիկ Աբրահամյանի խնամի եւ Քոչարյանի օրոք իր քաղաքական առաջին քայլերը կատարած Գագիկ Ծառուկյանը: Եվ ի՞նչ կապ ունի այս ամենը ընտրությունների արդյունքում ձեւավորվելիք նոր կառավարության հետ: